text: Джон Леджънд пренаписа коледен хит в тон с движението #Аз също | Лайф.dir.bg
  07:57 | 19.05.22
  Джон Леджънд пренаписа коледен хит в тон с движението #Аз също
  Репликата на мъжа "Господи, устните ти са прекрасни" е отпаднала
  17:07 | 30 октомври 2019 | Редактор : Нели Делчева 1 733 Стопкадър: Neptune's Daughter
  Джон Леджънд и Кели Кларксън презаписаха коледната класика "Baby It's Cold Outside" с текст, който да е приемлив за съвременното отношение към жените.
  Песента, написана от Франк Лесър през 1944 г., е дует, в който мъж се опитва да убеди жена да пренощува в дома му в студена зимна вечер. В ерата на движението #Аз също тя беше използвана за илюстриране на отношението към жените, като я наричаха всякак - от пример за сексизъм до ода за изнасилванията след среща.
  Леджънд и актрисата Наташа Ротуел пренаписаха текста. В новия запис женската партия изпълнява Кели Кларксън. Тя пее "какво ще си помислят моите приятели (мисля, че ще се зарадват), ако изпия още една чаша (тялото и изборът са твои)", съобщи Асошиейтед прес, цитирана от БТА.
  Репликите "господи, устните ти са прекрасни", изпята от мъжа, и "кажи, какво има в напитката" в партията на жената са отпаднали.